
Tellija Tingimustest
Töövõtja peab arvestama, et Tellija Tingimused ja selle lisad moodustavad kogu Tellija poolt üleantava tehnilise dokumentatsiooni. Kõik ülejäänud uuringud ning projekteerimistööd, mida on tarvis Töö teostamiseks ja Töö eesmärgi saavutamiseks teostada, teeb Töövõtja ning vastavad kulud peavad olema arvestatud pakkumuse maksumuses.
Vastuolude korral Tellija Tingimuste ja Lisade vahel on ülimuslik kõrgemat kvaliteeti eeldav nõue.
1. [bookmark: _Toc233382400]Üldist 
Käesoleva hanke eesmärgiks on Rae küla, Soodevahe külas Kalmarimetsa kinnistu (kat nr  65301:001:3742) piirkonnas Rail Baltica hoolduskeskuse ja Kaubasadama ühisveevärgi ja -reoveekanalisatsiooni (edaspidi ÜVK) liitumisrajatiste projekteerimise töö teostamine (edaspidi Tööd).
Enne projekteerimistöödega alustamist tuleb taotleda projekteerimiseks vajalikud tehnilised tingimused ja projekteerimistingimused (mh Transpordiametilt).

Tööde teostamisel tuleb lähtuda kehtivatest standarditest ja normdokumentidest, sh:
· AS ELVESO tehnilised üldnõuded: https://www.elveso.ee/vesi/tehnilised-yldnouded-/ 
Töövõtja peab järgima kõiki asjassepuutuvate ametkondade, võrguvaldajate ja maaomanike poolt kohaldatud nõudeid, juhiseid ja piiranguid. Kõik lubade, tehniliste tingimuste ja kooskõlastuste hankimisega seotud kulud, s.h. riigilõivud, kannab Töövõtja.
Käesoleva Töö teostamist puudutavate Eestis kehtivate seaduste ja õigusaktide tundmine on tööde teostaja vastutusel. Töövõtja ja/või tema Alltöövõtja(d) peavad omama kõiki kehtivaid litsentse ja/või registreeringuid, mis on vajalikud Lepingu raames teostatavate Tööde, s.h. (kuid mitte ainult) ehitustööd, torustikupaigaldus, erinevate rajatiste ja paigaldiste projekteerimine, geodeetiline mõõdistamine, tegemiseks.
Enne projekteerimistöödega alustamist tuleb taotleda projekteerimiseks vajalikud tehnilised tingimused ja projekteerimistingimused. Lisaks tuleb koostada ning asjakohaste osapooltega kooskõlastada projekti maa-ala geodeetiline alusplaan.
Tööde mahtu kuulub projekteeritavate rajatiste kooskõlastamine (mh maaomanike, kohaliku omavalitsuse, teiste võrguvaldajatega) ja seadustamine, sh ehituslubade taotlemine ja saamine.
Hanke dokumendid:
LISA 1: Lepingutingimused
LISA 2: Pakkumuse maksumuse tabel
LISA 3: Võtmeisikute nimekiri ja kontaktandmed
LISA 4: Alltöövõtjate nimekiri ja kontaktandmed
LISA 5: LP eeldatava asukoha skeem
LISA 6: Kinnistusisene VK lahenduse skeem


[bookmark: _Toc101429294][bookmark: _Toc233382401]1.1 Tööde teostamise eeldatav ajagraafik
· Töödega alustamine: 24.07.2026
· Projekteerimistööde teostamine, projektdokumentatsiooni esitamine ja ehituslubade taotluste esitamine EHR-is hiljemalt: 01.12.2026
· Ehituslubade saamine hiljemalt, tööde üleandmine-vastuvõtmine: 02.02.2027

Tööde Tellija on AS ELVESO. Projekti raames ehitatavad rajatised jäävad Tellija omandusse.
Töövõtja peab teostama tööd hanke alusedokumentide LISA 1 toodud lepingutingimuste alusel.
2. [bookmark: _Toc233382402]Nõuded tööde teostamisele
Vastuolude korral Hankedokumentides on ülim kõrgemat kvaliteeti või tulemust eeldav nõue. Vastuolude tuvastamine ja lõplike lahenduse kooskõlastamine Tellijaga on Töövõtja ülesanne. Vastuoludest lähtematerjalides tulenevad töömahtude muudatused on Töövõtja risk ja arvestatud pakkumise hinna sisse.

Töövõtja poolt tuleb teostada kõik tööd, mida ei ole otseselt nimetatud, kuid mis on vajalikud lõppeesmärkide saavutamiseks.
Kõik Tööde tegemiseks vajalikud load ja kooskõlastused peab hankima Töövõtja enne ehitusloa taotluse esitamist EHR-is. 

Töövõtja peab järgima kõiki asjassepuutuvate ametkondade, võrguvaldajate ja maaomanike poolt kohaldatud nõudeid, juhiseid ja piiranguid. Kõik lubade ja kooskõlastuste hankimisega seotud kulud, s.h. riigilõivud, kannab Töövõtja.

Töövõtja kohustuseks on koostada põhiprojekti tasandil tehniline lahendus kogu Projekti mahule. Kui Töövõtja leiab, et Tellija poolt hanke alusdokumentides kirjeldatud lahendus ei ole otstarbekas tehniliselt, majanduslikult või on lähtuvalt muutud oludest aegunud, siis on Töövõtja kohuseks Tellijale esitada vastav ettepanek lahenduse muutmiseks. Vastav ettepanek peab saama Tellija ja Inseneri heakskiidu ning läbima kõik ettenähtud kooskõlastusfaasid. 

Hankedokumentides toodud torustike pikkused, paiknemine ning läbimõõdud on orienteeruvad. Torustike lõplike läbimõõtude, trassivalikute ning asukoha täpse kindlaksmääramise eest vastutab Töövõtja, võttes muu hulgas aluseks kõikide maaomanike, kommunikatsioonide valdajate ning teiste tehnovõrkude projektide jms seotud osapoolte tingimused ning nõuded.
AS ELVESO ei vastuta olemasolevatel joonistel, sh teostusjoonised, toodud andmete õigsuse eest.
Pakkuja poolt pakutav hind peab katma kõik käesolevas hankes fikseeritud eesmärkide täitmiseks vajalike tegevuste läbiviimise ja arvestama võimalike projektlahenduste muudatustega Tööde täitmise käigus. 

Projektdokumentatsiooni kooskõlastamine ja läbivaatamine Tellija poolt ei vabasta Töövõtjat vastutusest projektdokumentatsioonis esineda võivate vigade, vastuolude vms puuduste eest ega mistahes muudest Töövõtja kohustustest. Kogu projektdokumentatsioon tuleb vormistada eesti keeles.

Projektdokumentatsioon tuleb esitada Tellijale digitaalselt (plaanid, joonised AutoCAD dwg-formaadis, muud materjalid sobitavates laialt levinud formaatides, kui ei lepita kokku teisiti).

3. [bookmark: _Toc233382403]Ehitusuuringud 
Kõik ehitusuuringud, mis on kirjeldatud Tellija Tingimustes või muudes hankedokumentides või mis on vajalikud hanke eesmärkide täitmiseks, kuuluvad Töövõtja poolt teostatavate Tööde mahtu.
[bookmark: _Toc233382404]3.1 Geodeetilised uuringud. 
Töövõtjal tuleb läbi viia ehitusgeodeetilised uuringud, tagades piisavad lähteandmed ÜVK rajatiste nõuetekohaseks projekteerimiseks. Kulud selleks peab Töövõtja ette nägema oma pakkumushinnas.
Varem tehtud mõõdistusi võib kasutada vaid juhul, kui mõõdistuste andmete õigsus on kontrollitud ja vajadusel kooskõlastused uuendatud. Varasematest geodeetilistest töödest saadud info tõepärasus tuleb geodeetiliste uuringute teostajal looduses kontrollida.
Uuringud tuleb läbi viia vastavalt Majandus ja –taristuministri määrusele nr 34 (14.04.2016) „Topo- geodeetilisele uuringule ja teostusmõõdistamisele esitatavad nõuded“.
Mõõdistada tuleb kõik piirkonnad, kus Töövõtja projekteerib torustikke ja/või muude ÜVK rajatiste ehitust.
Tänavatel, kus projekteeritakse torustikke, peab mõõdistatav ala ulatuma vähemalt tänavaäärsete majade esifassaadideni (kaasa arvatud; majade fassaadid koos nurkadega peavad olema joonisel näidatud). 
Hoonestamata aladel peab mõõdistatava ala laius olema torustiku trassil vähemalt 20 m (vähemalt 10 m ühele ja 10 m teisele poole trassi).
Mõõdistuse tulemusena valmiv topograafiline kaart peab olema mõõtkavas 1:500. Plaani loetavuse tagamiseks tuleb vajadusel alusplaani väljatrükil kasutada väljakandeid mõõtkavas M1:200.
Uuritavat ala läbivate olemasolevate kommunikatsioonide parameetrite, sügavuste ja kallete kindlaksmääramiseks tuleb leida ja mõõdistada ka lähim mõõdistatavast alast väljaspool asuv kaev. Kommunikatsioonide uurimine hõlmab kõikide vajalike ettevalmistustööde tegemist – kaevude otsimine metalliotsijaga, kaevuluukide väljakaevamine pinnase alt, kaevude tühjakspumpamine ja puhastamine pinnasest ning prahist, lukustatud kaevude avamine jne.
Projekteerimise alusena kasutatav geodeetiline alusplaan ja geodeetilise uurimistöö aruanne peavad olema kooskõlastatud kõikide uurimisalasse jäänud tehnovõrkude valdajatega ning olema registreeritud kohalikus omavalitsuses vastavalt kohalikus omavalitsuse kehtivatele nõuetele. Kõik kooskõlastamistega kaasnevad kulud tuleb arvestada hinnapakkumise mahtu.
Uuringute lõpparuanne tuleb vormistada iga osa kohta eraldi kaustas nii paberkandjal kui elektrooniliselt. 
Uuringud tuleb esitada AutoCad 2014 (või uuemas) formaadis, kaevude andmed MS Excel formaadis. Joonised peavad olema nii sisult (mahult) kui ka vormilt (faili struktuurilt) identsed.
AutoCAD failides peab olema tagatud joonelementide terviklikkus.
Geodeetiliste uuringute aruanne tuleb esitada Tellijale läbivaatamiseks enne projekteerimistööde alustamist. Projekteerimistöödega võib alustada alles peale uuringute aruande Tellija poolt heakskiitmist.
[bookmark: _Toc233382405]3.2 Geoloogilised uuringud
Töövõtjal tuleb vajadusel läbi viia ehitusgeoloogilised tagades piisavad lähteandmed ÜVK rajatiste nõuetekohaseks projekteerimiseks. Kulud selleks peab Töövõtja ette nägema oma pakkumushinnas.
Varem tehtud mõõdistusi võib kasutada vaid juhul, kui mõõdistuste andmete õigsus on kontrollitud ja vajadusel kooskõlastused uuendatud. 

4. [bookmark: _Toc233382406]Projekteerimistööde teostamine
Hanke eesmärgiks on Soodevahe küla, Kalmarimetsa kinnistu piirkonnas Rail Baltica hoolduskeskuse ja Kaubasadama ühisveevärgi ja -kanalisatsiooni liitumisrajatiste projekteerimise töö teostamine. 
4.1 [bookmark: _Toc233382407]Projekteerimistööde kirjeldus
Projekteerida ühendustorustikud alates olemasolevatest ÜVK torustikest Tööstuse põik kinnistul (kat nr 65301:003:0705) piirkonnas ÜPVK ning liitumispunktid liitumiseks ühisveevärgiga (maakraanid) ja reovee ühiskanalisatsiooniga surveliseks liitumiseks (maakraanid) Rail Baltica Hoolduskeskusele ja Kaubasadamale piirkonda LPVK (vt skeem LISA 5).  Liitumispunktid projekteerida avalikult kasutatavale teemaale kuni 1 m Nurgavälja kinnistu (kat nr 65301:001:3968) piirist väljapoole. Rail Baltica hoolduskeskuse ning Kaubasadama liitumiseks projekteerida kummagi tarvis 1 liitumispunkt ühisveevärgiga ja 1 liitumispunkt reovee ühiskanalisatsiooniga. 

Liitumislepinguga lubatud VK kogused: 
	Jrk nr 
	Sihtotstarve 
	maks vee tarbimine l/s 
	VK mahud m3/päev 
	VK mahud m3/kuu 

	1 
	Rail Baltica Hoolduskeskuse (IMF) 
	5,2 
	3,6 
	108 

	2 
	Kaubasadam (DryPort) 
	7,7 
	3,0 
	90 



Kinnistuomanikuga kooskõlastamise käigus täpsustada reoveekanalisatsiooni hetkekoormus (ja kinnistusiseste reoveepumplate asukohad) ning sellest tulenevalt teostada ühte torustikku pumbatavate reoveepumplate koostöö arvutus.
Töövõtja kohustuseks on koostada põhiprojekti tasandil tehniline lahendus kogu ÜVK rajatiste mahule. Kui Töövõtja leiab, et Tellija poolt hanke alusdokumentides kirjeldatud VK lahendus ei ole otstarbekas tehniliselt, majanduslikult või on lähtuvalt muutunud oludest aegunud, siis on Töövõtja kohuseks Tellijale esitada vastav ettepanek lahenduse muutmiseks. Vastav ettepanek peab saama Tellija heakskiidu ning läbima kõik ettenähtud kooskõlastusfaasid. 
Ühisveevärk ja –kanalisatsioon projekteerida üldkasutatavale tee maa-alale, kuid mitte sõidu- ega kergliiklustee alla. 
Liitumispunktid projekteerida kuni 1 m kinnistu piirist väljapoole. Liitumispunktidest projekteerida torud 1 m kinnistu sisse ja lõpetada otsakorgiga.
Tööde mahtu kuulub projekteeritavate rajatiste kooskõlastamine (sh maaomanike, kohaliku omavalitsuse, Transpordiametiga, teiste võrguvaldajatega) ja seadustamine, sh ehituslubade taotlemine ja saamine. Projekteerimistööde käigus vormistab töövõtja projekti mahus projekteeritud ÜVK rajatiste kaitsevööndi ulatuses isikliku kasutusõiguse plaanid .dwg ja .dxf ja .pdf formaadis. 
Projektdokumentatsiooni lõplikul vormistamisel tuleb esitada kooskõlastuste koondtabel. Võrguvaldajate originaalkooskõlastused peavad olema tehnovõrkude asendiplaanil. Kinnistute (kruntide) vee- ja kanalisatsioonivõrkude omanike või haldajate kooskõlastused tuleb esitada vastava kinnistu asendiplaanil. Dxf formaadis joonis on vajalik Maa- ja Ruumiameti kitsenduste süsteemi (PARI) üleslaadimiseks ja peab vastama Maa- ja Ruumiameti poolt joonisele süsteemi üleslaadimiseks esitatud nõuetele.
Projektdokumentatsiooni lõplikul vormistamisel tuleb esitada kooskõlastuste koondtabel. Võrguvaldajate originaalkooskõlastused peavad olema tehnovõrkude asendiplaanil. Kinnistute (kruntide) vee- ja kanalisatsioonivõrkude omanike või haldajate kooskõlastused tuleb esitada vastava kinnistu asendiplaanil.
Tööde teostamisel tuleb lisaks lähtuda AS ELVESO tehnilistest üldnõuetest, mis on kättesaadavad aadressil: https://www.elveso.ee/vesi/tehnilised-yldnouded-/

[bookmark: _Toc233382408]4.2 Sademeveetorustik 
Sademeevee rajatiste projekteerimine ei kuulu käesoleva hanke Tööde mahtu. 

[bookmark: _Toc233382409]4.3 Katete taastamine
Tööde mahtu kuulub olemasolevate katendite taastamise projekteerimine vähemalt ehituse eelsele tasemele.  

5 [bookmark: _Toc233382410]Kvalifikatsiooninõuded
Veevarustuse- ja kanalisatsiooni projekteerija peab omama kutsekvalifikatsiooni vastavat pädevust (pädevus on määratletud kutsestandardites). 
Valdkonnas tegutseval ettevõttel peab olema kehtiv MTR registreering. 

ÜVK rajatiste projekteerimisel:
MTR registreering: tegevusala projekteerimine, tegevusala liik ühisveevärk või –kanalisatsioon. 
Vastutaval spetsialistil: 
Kutsetunnistus- Diplomeeritud veevarustuse- ja kanalisatsiooniinsener (tase 7) või Volitatud veevarustuse- ja kanalisatsiooniinsener (tase 8)
Spetsialiseerumine: Välisveevarustus või –kanalisatsioon
Kompetentsid: Projekteerimine ja/või Projekteerimise juhtimine

Tee projekteerimisel:
MTR registreering: tegevusala projekteerimine, tegevusala liik Tee
Vastutaval spetsialistil: 
Kutsetunnistus- Diplomeeritud teedeinsener (tase 7) või Volitatud teedeinsener (tase 8)
Spetsialiseerumine: Teeehitus ja -korrashoid
Kompetentsid: Tee ehitusprojekti koostamine

Töövõtja võib Töö tegemisel kasutada alltöövõtjaid, kes olenevalt töö iseloomule omavad vastava töö tegemiseks nõutavat tegevusluba või registreeringut. Alltöövõtjate muutmise või uute alltöövõtjate kaasamine tuleb eelnevalt Tellijaga kirjalikult kooskõlastada.

6 [bookmark: _Toc233382411]Koosolekud, logistika

Tellija eeldab, et Töövõtjal on pidevas kasutuses piisav kontoriruum koos vajaliku sisustuse, töövahendite (arvutid, sidevahendid) ning legaalse tarkvaraga antud tööde täitmiseks; alltöövõtu kasutamisel on vajalikud vahendid olemas alltöövõtjatel.
Lisanduva kontoripinna ja/või kontoritehnika rentimine on Töövõtja ülesandeks ning ta peab need kulud arvestama oma pakkumise hinna sisse. Töövõtja peab oma pakkumise hinna sisse arvestama ka kõik transpordikulud.

